Kaikki mitä et halunnut tietää teinien ajoneuvoista | Jyrki Kasvi Kaikki mitä et halunnut tietää teinien ajoneuvoista – Jyrki Kasvi
Kaikki mitä et halunnut tietää teinien ajoneuvoista
JyrkiPosted on 02/10/2018 Posted in Blogi	— 1 Comment ↓
Eduskunnan liikenne- ja viestintävaliokunnassa pääsee ja joutuu keskustelemaan ajokorteista ja ajoneuvoluokista.
Ehkä olemme puhuneet niistä vuosien varrella vähän liikaakin, vai pysyykö joku enää kärryillä siitä, mitä ajoneuvoluokkaa milläkin ajokortilla saa ajaa?
Fordson-traktori n. vuodelta 1921 (Public domain, The American Library of Congress)
Viime kuukausina ovat puhuttaneet erityisesti ns. mopoautot ja nopeusrajoitetut pienet henkilöautot, joista on kaavailtu nuorille mopoautoa turvallisempaa ajoneuvoa koulu- ja treenimatkoille.
Käytännössä asetelma ei ole kuitenkaan aivan näin yksinkertainen. Jo nykyään 15-vuotiaat voivat saada ajokortin kolmeen eri ajoneuvoluokkaan: Mopoihin, mopoautoihin ja traktoreihin. Sitä voisi kuvitella, että mitä vaativampi ajoneuvo, sitä tiukemmat ajokorttivaatimukset, mutta…
Mopo      Mopoauto   Traktori  T3b
Max nopeus  45km/h    45km/h     40km/h    60km/h
Max teho    50cm3/4kW 50cm3/4kW
Max massa             350kg      3500kg    600kg
Ajokortti   AM/120    AM/121     T         AM/121
Opetus      4h EAS    4h EAS     4h EAS    4h EAS
Teoriakoe   kyllä     kyllä      kyllä     kyllä
Ajokoe      kyllä     kyllä      ei        kyllä
Mopo voi olla joko kaksipyöräinen (ajoneuvoluokka L1e) tai kolmipyöräinen (L2e).
‘Mopoauto’ eli virallisesti ns. kevyt nelipyörä (ajoneuvoluokka L6e).
Mopoautokortilla (AM/121) saa ajaa kevyen nelipyörän lisäksi traktoreita, myös T1b/T2b/T3b-luokan traktoreita, joiden maksiminopeus on 60 km/h.
Traktorikortilla (T) saa ajaa myös T1b ja T2b, mutta ei T3b-luokan traktoria.
EAS tarkoittaa ensimmäisen ajokortin suorittajan koulutusta, joka kestää 4 tuntia.
Vanha LT-ajokortti oikeuttaa ajamaan sekä traktoria että mopoautoa.
Aina näiden nuorille sallittujen ajoneuvoluokkien erottelu ei ole aivan yksinkertaista. Esimerkiksi, osaisitteko liikenteessä päätellä, mitä ajoneuvoja nämä kolme ovat, ja millainen ajokortti kuljettajilla on?
Reeper Patton
Rally USA 2000
Romet 6E
Joka tapauksessa mopoautoja kauhistellessaan on hyvä muistaa, että 15-vuotias saa pelkällä teoriakokeella ajo-oikeuden traktoriin peräkärryineen. Kyllä se vähän käytetty Valtra aina uuden mopoauton voittaa.
‹ Sote-keskuksen asiakas
Virtuaalinen suora demokratia ›
Tagged with: ajokortti, ajoneuvo
One comment on “Kaikki mitä et halunnut tietää teinien ajoneuvoista”
Jari Lehtinen says:
05/10/2018 at 13:11
Pahoittelen, että puutu sanallakaan yhteiskuntamme polttavimpaan ongelmaan, traktorin ajolupiin.
Luvatkaa mitä lupaatte, ja järjestäkää mitä valvontaelimiä ikinä lystäätte. Käsiteltävänä olevat tiedustelulait eivät vahvista sananvapautta, eivät varmenna Suomen kansalaisten tietoturvaa, eivät takaa salausalgoritmien laillisuutta tulevaisuudessa, eivät tue anonymiteettiä, eivät lupaa luottamuksellisuutta, eivätkä määrää, että kerätty tieto pysyisi yksinomaan Suomen viranomaisten käytössä.
Joku sanoo nyt tähän että ei tietenkään, koska se ei ole tarkoituskaan, ja että tästä ei ollut nyt puhetta. Aivan oikein. Tästä ei ole päättäjien kesken vahingossakaan puhetta, minään hetkenä, milloinkaan, ilmoisna ikänä. Puheenaihe on sen sijaan kuinka voitaisiin leikkiä, että perustuslakia ei olisi olemassa. Tietosuojavaltuutetun verkkosivulla on vuosikausia lukenut suurin kirjaimin ”Sähköpostiviestinnän luottamuksellisuus ei kuulu tietosuojavaltuutetun toimialaan.” Hyvä. Kenelle sitten kuuluu?
Tämä on siis ”turvallisuutta”, kuten skandaalimaisella törkeydellä lausuu Eduskunnan puhemies Paula Risikko. Kylläpä tunnenkin oloni turvallisemmaksi.
Toisaalta myönnän kyllä, että tiedustelun jääminen omaan asialliseen käyttöömme on kaikkein turhin puheenaihe maassa, jossa poliisin luontoisetuihin sisältyy vilkaista koneelta satojen uteliaiden voimin, kuinka Mika Myllylä kuoli.
Siitä ei ole kovin pitkä aika, kun ehdotettiin liikevaihtoverotuksen varjolla, että valtion on syytä tietää, mitä ulkomaisia lehtiä kukin tilaa. Sikäli kun muistelen, sellaista rekisteriä ei tosiaan ollut edes Kekkosen aikana. Rehellisemmät poliitikot lopettaisivat näpertelyn ja vaihtaisivat kerralla kansan, joka ei nauti heidän luottamustaan, koska sitä he kaikki todella haluavat, eivätkä mitään muuta.